b"\n_START_ARTICLE_\nPtolemaios 13. af \xc3\x86gypten\n_START_PARAGRAPH_\nPtolemaios XIII (f\xc3\xb8dt i \xc3\xa5r 62 f.Kr./61 f.Kr. \xe2\x80\x93 d\xc3\xb8d den 13. januar 47 f.Kr., regent fra 51 f.Kr. \xe2\x80\x93 til den 13. januar i \xc3\xa5r 47 f.Kr.)._NEWLINE_Ptolemaios var en af de sidste medlemmer af Ptolemaios dynastiet af Egypten, da han var s\xc3\xb8n af farao Ptolemaios XII af Egypten. Han efterfulgte ham i for\xc3\xa5ret 51 f.Kr. som medregent med sin \xc3\xa6ldre s\xc3\xb8ster Kleopatra 7. af Egypten. I oktober \xc3\xa5r 50 f.Kr. blev han til konge sammen med hende, med Potheinus som regent for ham. I for\xc3\xa5ret 48 f.Kr. pr\xc3\xb8vede Ptolemaios og Potheinus at fjerne Kleopatra fra tronen, s\xc3\xa5 de kunne blive hhv. enehersker og den m\xc3\xa6gtigste mand bag kongen. Det lykkedes dem at f\xc3\xa5 Kleopatra til at flygte fra Alexandria, men snart vendte hun tilbage med sin egen organiserede h\xc3\xa6r, og borgerkrigen i Egypten begyndte. Et stykke tid efter ville en anden s\xc3\xb8ster til Ptolemaios og Kleopatra sikre sig tronen som Arsinoe IV. Det gjorde situationen v\xc3\xa6rre. _NEWLINE_Nu flygtede den besejrede romerske general Pompejus til Egypten for at s\xc3\xb8ge asyl for sin rival Julius C\xc3\xa6sar. I f\xc3\xb8rste omgang lod Ptolemaios og Potheinus som om de havde accepteret Pompejus' \xc3\xb8nsker, men den 29. september 48 f.Kr. myrdede Potheinus generalen i h\xc3\xa5bet om at vinde Julius C\xc3\xa6sars venskab. Men da C\xc3\xa6sar tog til Egypten, fik han Pompejus' hoved forevist og blev s\xc3\xa5 fyldt med afsky, at han tog Kleopatras parti. Han arrangerede snigmord p\xc3\xa5 Potheinus og offentliggjorde Kleopatras tilbagekomst til Alexandria og tronen._NEWLINE_Ptolemaios ville stadig af med Kleopatra og allierede sig med sin s\xc3\xb8ster Arsinoe IV. De samlede deres h\xc3\xa6re og gik imod de h\xc3\xa6re, som endnu var loyale mod Kleopatra; Julius C\xc3\xa6sar havde en lille del af sin h\xc3\xa6r med til Egypten. Slaget stod i Alexandria midt i december 48 f.Kr. og byen fik store skader af de voldsomme sammenst\xc3\xb8d, og if\xc3\xb8lge oplysninger blev dele af Alexandrias Bibliotek br\xc3\xa6ndt til grunden._NEWLINE_Romerske tropper kom til fra Pergamon og vandt over Ptolemaios og Arsione. De flygtede fra byen, og Ptolemaios skulle v\xc3\xa6ret druknet den 13. januar 47 f.Kr., mens han pr\xc3\xb8vede at krydse Nilen m\xc3\xa5ske for at forhandle eller flygte fra C\xc3\xa6sar og Kleopatra. Kleopatra forblev enehersker, selv om hun udn\xc3\xa6vnte sin yngre bror Ptolemaios til medregent som Ptomelaios XIV af Egypten."